………………………… sz. napirend

**ELŐTERJESZTÉS**

**a Képviselő-testület 2014. április 29-i rendes ülésére**

**Tárgy:** A Budapest II. kerületi Közbiztonsági Alapítvány alapító okiratának módosítása

**Készítette:** ………………………………….

dr. Murai Renáta, Jegyzői Titkárság vezető

**Egyeztetve:** ………………………………….

Dankó Virág, Alpolgármester

**Látta:** ………………………………….

dr. Szalai Tibor, Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Polgári Törvénykönyvről szóló 2013. évi V. törvény; az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény; a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendelet; valamint a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvények hatályba lépésével, illetve módosulásával összefüggésben szükségessé vált a Budapest II. kerületi Közbiztonsági Alapítvány alapító okiratának módosítása.

A jelenleg hatályos alapító okirat az előterjesztés mellékletét képezi, míg a módosításokkal egységes szerkezetbe foglalt alapító okirat a határozati javaslat melléklete.

Kérem a tisztelt Képviselő-testületet a határozati javaslat elfogadására!

**Határozati javaslat**

A Képviselő-testület úgy dönt, hogy a Budapest Főváros II. Kerületi Önkormányzat által alapított Budapest II. kerületi Közbiztonsági Alapítvány (székhelye: 1024 Budapest, Mechwart liget 1.) alapító okiratának egységes szerkezetben kiemelt módosításai jóváhagyásával elfogadja a jelen határozat mellékletét képező egységes szerkezetű alapító okiratot és felhatalmazza a Polgármestert annak aláírására.

Felkéri továbbá a Polgármestert, hogy a Budapest II. kerületi Közbiztonsági Alapítványt képviselő kuratóriumi tagokat értesítse a döntésről annak érdekében, hogy a szükséges intézkedéseket megtegyék.

**Felelős:** Polgármester

**Határidő:** 2014. május 6.

*(A határozat elfogadásához minősített többségű szavazati arány szükséges.)*

**Budapest, 2014. április 25.**

**Dr. Láng Zsolt**

**Polgármester**